**LASTEN JA NUORTEN MONIMUOTOISET TOIMINNALLISET OIREET**

Suositus koskee lapsuus- tai nuoruusiällä ilmeneviä arkea haittaavia oireita, joiden taustalta ei löydy elimellistä perussairautta. Oireet voivat ilmetä yhdessä tai useammassa elinjärjestelmässä.

***ICD-luokitus***

Diagnoosikoodi valitaan vallitsevan oireen tai löydöksen mukaan

***Perusterveydenhuolto***

* Tunnistetaan toiminnalliset oireet, jotka ovat toistuvia tai uhkaavat kroonistua
* Poissuljetaan tavallisimmat somaattiset erotusdiagnostiset sairaudet
* Varmistetaan varhaiset ja riittävät tukitoimet koulunkäynnin ja ikätason mukaisen kasvun ja kehityksen jatkumiseksi
* Arvioidaan muiden perheenjäsenten tarvitsema tuki
* Laaditaan tarvittava suunnitelma psykososiaalisen ja toiminnallisen kuntoutuksen järjestämiseksi yhteistyössä koulun ja perheen kanssa
* Varmistetaan hoitosuhteen jatkuvuus, esimerkiksi lääkäri – hoitaja vastuutyöpari

***Perusteet erikoissairaanhoitoon lähettämiselle***

* Koulunkäynnin tai ikätason mukaisen sosiaalisen kehityksen vaarantuminen
* Päivittäinen apuvälineiden tai sosiaalietuuksien tarve oireista johtuen
* Oireiden eteneminen tukitoimenpiteistä huolimatta
* Etenevän tai vakavan somaattisen tai psykiatrisen sairauden poissulkemisen tarve

***Kiireettömässä lähetteessä edellytettävät tiedot***

* Tiedot oireiden kestosta, toimintakyvyn tasosta, koulunkäynnin jatkumisesta, diagnostisista tutkimuksista ja käynnistetyistä tukitoimenpiteistä sekä vastuutyöparista.

***Erikoissairaanhoito***

* Lähete käsitellään erikoisalalla, jonka piiriin vallitseva toiminnallinen oire kuuluu
* Tehdään tarvittavat diagnostiset ja erotusdiagnostiset tutkimukset
* Tarkempi diagnoosi asetetaan vasta erikoissairaanhoidon tutkimusten jälkeen
* Hoidon ja kuntoutuksen tarve arvioidaan moniammatillisessa ja monialaisessa työryhmässä, johon kuuluu lasten- ja nuorisopsykiatri
* Hoito- ja kuntoutussuunnitelma laaditaan yhteisymmärryksessä potilaan ja perheen kanssa, tarvittaessa yhteistyössä perusterveydenhuollon työparin kanssa.
* Arvioidaan vaikeaoireisen lapsen tai nuoren vuodeosastotutkimusjakson tarve
* Vaativan lääkinnällisen kuntoutuksen suunnittelu ja toteutus

***Diagnostiikka ja seuranta***

* Lähtökohtana on tavallisten somaattisten sairauksien poissulku
* Diagnostisten testien toistaminen tai laajentaminen harvinaisiin sairauksiin on aiheellista vain erikoissairaanhoidon konsultaation perusteella
* Koulunkäynnin ja sosiaalisen kehityksen jatkuvuus on varmistettava kodin, koulun ja sosiaali- ja terveydenhuollon ammattilaisten yhteistyönä
* Seurannassa keskeistä on hoitosuhteen jatkuvuus ja koko perheen tukeminen
* Hoidon jatkuvuus on varmistettava erityisesti siirryttäessä aikuisväestön palvelujen käyttäjäksi

***Käypä hoito –suositusta ei ole***

***Lasten monimuotoiset oireet, Selvityshenkilöiden raportti***

*STM raportteja ja muistioita 17/2018*

*Työryhmä:*

Blanco Sequeiros Andreas, Blokzijl Marja-Leena, Erola Maarit, Helander Heli, Hermanson Elina, Hovi Marita, Immonen Tuuli, Jantunen Marika, Kuusinen Sirpa, Lantto Marjo, Lukkarinen Heikki, Lähdesmäki Tuire, Mankinen Katariina, Mäkelä Lotta, Moisio Anu-Liisa, Nikula Minna, Pihlakoski Leena, Pohjankoski Heini, Puustjärvi Anita, Pyylampi Anna, Reijonen Tiina, Saarenpää-Heikkilä Outi, Simontaival Laura, Siren Auli, Sokka Arja, Sätilä Heli, Teittinen Auli, Tullila Riikka, Vuorimaa Hanna

*Yhteyshenkilöt:* Halila Ritva ja Ikonen Tuija, STM